**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ,**

**ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ**

-----

**ΓΡΑΦΕΙΟ ΤΥΠΟΥ**

-----

**Ταχ. Δ/νση: Α. Παπανδρέου 37**

**Τ.Κ. – Πόλη: 15180 - Μαρούσι**

**Ιστοσελίδα:** [**www.minedu.gov.gr**](http://www.minedu.gov.gr)

**E-mail: press@minedu.gov.gr**

**Δελτίο Τύπου 10/10/2012**

Από το Υπουργείο Παιδείας και Θρησκευμάτων, Πολιτισμού και Αθλητισμού ανακοινώνεται ότι, σε εφαρμογή της αριθμ. **123222/Δ2/10-10-2012 (ΑΔΑ: Β4379-ΟΩΙ)** συμπληρωματικής εγκυκλίου-πρόσκλησης, καλούνται να υποβάλουν αίτηση για μόνιμο διορισμό **από 11.10.2012 έως και 15.10.2012**, σε οποιαδήποτε Διεύθυνση Δευτεροβάθμιας Εκπαίδευσης επιθυμούν, υποψήφιοι εκπαιδευτικοί των κλάδων/ειδικοτήτων ***ΠΕ02, ΠΕ03, ΠΕ04.01, ΠΕ04.02, ΠΕ04.04, ΠΕ04.05, ΠΕ10, ΠΕ12.04, ΠΕ12.05 και ΠΕ12.06*,** οι οποίοι είναι εγγεγραμμένοι στους **πίνακες επιτυχόντων** ***του ΑΣΕΠ*** *του έτους* ***2008*** (αριθμ. 2Π/2008, 3Π/2008 και 5Π/2008 Προκηρύξεις) (**ποσοστό 60%)**, για την κάλυψη **σαράντα πέντε (45) κενών οργανικών θέσεων**, που διατέθηκαν σε υποψηφίους από **τους πίνακες διοριστέων του ΑΣΕΠ** του έτους *2008* **και δεν καλύφθηκαν** μετά τους διορισμούς που πραγματοποιήθηκαν για το σχολικό έτος 2012-2013.

**Δικαίωμα υποβολής Αίτησης-Δήλωσης έχουν οι εγγεγραμμένοι στους οικείους πίνακες επιτυχόντων, οι οποίοι διατέθηκαν με την αριθμ. 244/27-9-2012 απόφαση του Γ’ Τμήματος του ΑΣΕΠ, για την πλήρωση των ως άνω θέσεων, λόγω νομίμου παρατάσεως του πίνακα επιτυχόντων για το σχολικό έτος 2012-2013, και μόνο αυτοί, όπως έχουν περιληφθεί στο συνημμένο στην ανωτέρω εγκύκλιο-πρόσκληση πίνακα αποδεκτών και με τη φθίνουσα σειρά που αναφέρονται σε αυτόν.**

**Οι υποψήφιοι οφείλουν να τηρήσουν τις προθεσμίες υποβολής των αιτήσεων, δεδομένου ότι δεν θα δοθεί καμία παράταση.**